Franck Silvestre

Franck Claude Silvestre (født 5. april 1967 i Paris) er en fransk tidligere fotballspiller.

Franck Silvestre gikk gradene i  der han etablerte seg som midtstopper på seniorlaget i 1985.

Landslagsdeltagelse 
I 1988 spilte han på det franske U21-landslaget som vant gull i U21-EM. Året etter debuterte han på det franske A-landslag i en treningskamp mot  som ble spilt 7. februar 1989. Han var med i den franske troppen som spilte EM-sluttspillet i 1992, men var ikke på banen i noen av lagets tre kamper i mesterskapet. Han spilte aldri for Frankrike etter EM i 1992, og hadde totalt spilt 11 landskamper da han la opp som spiller.

Klubbfotball 
Sommeren 1993 hentet Guy Roux ham til  for å erstatte William Prunier. Han tilbragte fem sesonger hos Auxerre, hvor han var del av laget som vant både det franske seriemesterskapet og Coupe de France i 1995/96-sesongen. Også i 1993/94-sesongen vant han Coupe de France med Auxerre.

Sommeren 1998 dro han videre til , hvor han forble til januar 2003, da han ble solgt til .

Familie 
Den franske tidligere landslagsspilleren Mikaël Silvestre er hans fetter.

Referanser

Eksterne lenker 
 
 Profil hos Fédération Française de Football

Franske fotballspillere
Franske landslagsspillere i fotball
Spillere i Fotball-EM 1992
Fotballspillere for FC Sochaux-Montbéliard
Fotballspillere for AJ Auxerre
Fotballspillere for Montpellier HSC
Fotballspillere for SC Bastia
Fotballspillere for SK Sturm Graz
Fotballspillere for FC Sète
Personer fra Paris